**NAUDOJAMOS SĄVOKOS IŠ TEISĖS AKTŲ**

**LIETUVOS RESPUBLIKOS**

**SAVIVALDYBIŲ INFRASTRUKTŪROS PLĖTROS**

**ĮSTATYMAS**

2020 m. gegužės 7 d. Nr. XIII-2895

**2 straipsnis. Pagrindinės šio įstatymo sąvokos**

6. **Savivaldybės infrastruktūros plėtra** – savivaldybės infrastruktūros projektavimas, statyba ir (ar) įrengimas kuriant naują savivaldybės infrastruktūrą arba didinant ir (ar) atkuriant esamos savivaldybės infrastruktūros pajėgumus.

***Suvestinė redakcija nuo 2020-01-01 iki 2020-12-31***

*Įstatymas paskelbtas: Žin. 1995, Nr.* [*107-2391*](https://www.e-tar.lt/portal/legalAct.html?documentId=TAR.26B563184529)*, i. k. 0951010ISTA00I-1120*

***Nauja įstatymo redakcija nuo 2014-01-01:***

*Nr.* [*XII-407*](http://www3.lrs.lt/cgi-bin/preps2?a=453032&b=)*, 2013-06-27, Žin., 2013, Nr. 76-3824 (2013-07-16)*

**LIETUVOS RESPUBLIKOS**

**TERITORIJŲ PLANAVIMO**

**ĮSTATYMAS**

1995 m. gruodžio 12 d. Nr. I-1120

**2 straipsnis.**

6. **Inžinerinių komunikacijų koridorius** – žemės juosta, skirta centralizuotiems inžinerinės infrastruktūros tiesiniams įrengti ir eksploatuoti.

7. **Kompaktiškai užstatyta teritorija** – didesnė kaip 5 ha užstatyta teritorija (pastatų, kiemų, aikštelių užimta žemė, kita tiesioginiam statinių eksploatavimui naudojama žemė), kurioje užstatymo tankis ne mažesnis kaip 20 procentų.

8. **Kompleksinio teritorijų planavimo dokumentai** – teritorijų planavimo dokumentai, kuriuose pagal teritorijų planavimo lygmenį ir uždavinius nustatomas planuojamų teritorijų erdvinis vystymas ir svarbiausi naudojimo ir apsaugos reikalavimai arba reglamentas.

36. **Urbanizuojamos teritorijos** – savivaldybės ir vietovės lygmens bendruosiuose planuose numatomos kompaktiškai pastatais užstatyti teritorijos su inžinerinių komunikacijų koridoriais ir neužstatomais bendrai naudoti pritaikytais želdynais, viešosiomis erdvėmis ir valstybiniais miškais miestuose.

37. **Urbanizuotos teritorijos** – pastatais užstatytos miestų, miestelių, kompaktiškai užstatytų kaimų teritorijos su inžinerinių komunikacijų koridoriais ir neužstatytais bendrai naudoti pritaikytais želdynais, viešosiomis erdvėmis ir valstybiniais miškais miestuose.

**LIETUVOS RESPUBLIKOS SUSISIEKIMO MINISTRAS**

**ĮSAKYMAS**

**DĖL DARNAUS JUDUMO MIESTE PLANŲ RENGIMO GAIRIŲ PATVIRTINIMO**

2015 m. kovo 13 d. Nr. 3-108 (1.5 E)

5.1. **Darnus judumas** – efektyviu išteklių naudojimu ir jų prieinamumu grindžiama asmenų galimybė keliauti tam tikroje teritorijoje.

***Suvestinė redakcija nuo 2016-01-01***

*Įsakymas paskelbtas: TAR 2014-01-08, i. k. 2014-00091*

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL TERITORIJŲ PLANAVIMO NORMŲ PATVIRTINIMO**

2014 m. sausio 2 d. Nr. D1-7

10. Urbanizuotos ir urbanizuojamos teritorijos vystomos pagal teritorijų plėtros kryptis, kurias apibūdina šie teritorijų vystymo režimai:

10.1. saugojimas;

10. 2. modernizavimas;

10.3. konversija (pertvarkymas);

10.4. nauja plėtra;

10.5. rezervavimas;

10.6. be esminių pokyčių (status guo);

10.7. kiti, jeigu specifinės urbanizuotos teritorijos plėtros krypties negalima apibūdinti 10.1–10.6 punktuose nurodytais teritorijų vystymo režimais.

11. Saugojimas nustatomas įvairų statusą turinčioms saugomoms teritorijoms ir teritorijoms, kurių vertingąsias savybes būtina išsaugoti jų nekeičiant. Šiose teritorijose numatoma statyba gali būti vykdoma teisės aktų nustatyta tvarka atliekant tvarkybos darbus: konservavimą, restauravimą, atkūrimą ar pritaikymą.

12. **Modernizavimas** – urbanizuotų teritorijų fizinės ir (ar) funkcinės struktūros atnaujinimas, kai plėtra vykdoma išnaudojant vidinius teritorijos resursus iš esmės nekeičiant šios teritorijos naudojimo funkcinės struktūros ir fizinių parametrų:

12.1. modernizavimo režimas skirtas urbanizuotoms teritorijoms, kai būtinas **kompleksinis** užstatymo ir infrastruktūros, fizinės ir socialinės aplinkos atnaujinimas;

12.2. modernizuojamoje teritorijoje, įvertinus esamą socialinę, inžinerinę, susisiekimo infrastruktūrą, gyventojų ir darbo vietų skaičiaus santykį, nustatomi šios teritorijos funkcinės ir fizinės struktūros atnaujinimo ir vystymo principai;

12.3. modernizuojant urbanizuotas teritorijas nauja statyba gali būti numatoma:

12.3.1. pagal tai teritorijai būdingus užstatymo principus baigiant formuoti nebaigtas urbanistines struktūras, ypač miestų centruose;

12.3.2. specializuotuose centruose pritraukiant naujas funkcijas ar plečiant juose teikiamų paslaugų apimtis;

12.3.3. gyvenamosios aplinkos centruose plėtojant socialinę, paslaugų ir kitą infrastruktūrą;

12.3.4. naujai kuriamuose miestų centruose vystant ir tobulinant jų polifunkcinę struktūrą ir formuojant jų reikšmę mieste atitinkantį užstatymą;

12.3.5. rekonstruojant pastatus pagal tai teritorijai būdingą erdvinę urbanistinę struktūrą;

12.3.6. į monofunkcines gyvenamųjų vietovių dalis pritraukiat naujas funkcijas, nesukeliančias neigiamo poveikio aplinkai;

12.3.7. 1940–1990 metų statybos gyvenamuosiuose rajonuose, jeigu numatoma statyba yra motyvuota esamos visų rūšių infrastruktūros išvystymo lygiu ir esamos būklės analizė rodo, kad rajono urbanistinė struktūra, užstatymo ir erdvių sistemos gali būti toliau vystomos ir papildomos naujais urbanistiniais elementais;

12.4. galimi modernizavimo būdai:

12.4.1. atgaivinimas (revitalizacija) – gyvybingumo grąžinimas degraduojančioms miesto struktūrinėms dalims, fizinės aplinkos kokybės, ekonominio aktyvumo, socialinės integracijos skatinimas. Revitalizacija – naujų funkcijų atsiradimas, senųjų skatinimas su atitinkamais statybos darbais, kurie pagyvina socialinę ir ekonominę veiklą, suteikia naujas funkcines, estetines savybes, padidina teritorijos patrauklumą, pritraukia į ją naujus, įvairesnių socialinių sluoksnių gyventojus;

12.4.2. humanizavimas (rehabilitacija) – miesto funkcionavimo neigiamo poveikio veikiamų teritorijų grąžinimas gyventojams, transporto srautų iškėlimas, pėsčiųjų zonų įrengimas ir panašiai;

12.4.3. atnaujinimas (renovacija) – pastatų ir (ar) inžinerinių sistemų fizinių ir energinių savybių atkūrimas ar pagerinimas, energetinio efektyvumo padidinimas, architektūrinės išraiškos atnaujinimas. Kompleksinė renovacija – kompleksinis gyvenamosios aplinkos ir inžinerinės įrangos atnaujinimas. Kompleksinė renovacija taip pat gali numatyti ir gyvenamosios aplinkos perplanavimą, dalinį pastatų griovimą ir naują statybą.

13. **Konversija** (pertvarkymas) – neefektyviai naudojamų užstatytų teritorijų (miestų centuose ir jų prieigose esančios taršios ar neefektyvios pramonės) naujas (antrinis) panaudojimas plėtrai:

13.1. konversijos tikslai – didinti miestų ir kitų gyvenamųjų vietovių funkcinės ir fizinės struktūros integralumą, sudaryti sąlygas taršos mažinimui, kurti palankią investicijoms aplinką, tolygiau išdėstyti gyvenamąsias teritorijas ir darbo vietas, sukurti sąlygas aplinkos, užstatymo, susisiekimo sistemos ir inžinerinės įrangos atnaujinimui urbanizuotoje gyvenamosios vietovės dalyje;

13.2. pertvarkomose teritorijose, kuriose buvo vykdoma tarši ūkinė veikla, turi būti atlikti gruntų tyrimai ir tęsiamas monitoringas dėl galimo grunto užterštumo cheminėmis medžiagomis;

13.3. atskiras konversijos atvejis – sodininkų bendrijų teritorijų konversija į gyvenamąsias teritorijas. Kompleksiškai perplanuojant šias teritorijas siekiama išvystyti susisiekimo, inžinerinę infrastruktūrą, sukurti būtiną socialinę ir aptarnavimo infrastruktūrą.

14. **Nauja plėtra** – neužstatytų teritorijų urbanizavimas:

14.1. urbanizuojamos teritorijos turi būti struktūrizuojamos (suskirstytos) į hierarchinius urbanistinius vienetus. Rekomenduojamas minimalus gyvenamojo kvartalo dydis nustatomas 300 gyventojų;

14.2. numatant plėtrą neužstatytose teritorijose būtina užtikrinti automagistralių, miesto greito eismo gatvių eismo nepertraukiamumą (jungtys su gretimo užstatymo gatvėmis galimos tik per kelių lygių sankryžas);

14.3. rekomenduojama, kad nauja plėtra sudarytų iki 20% viso plėtros poreikio. Likusį poreikį rekomenduojama tenkinti efektyviau naudojant kitus teritorijų vystymo režimus: modernizavimą, konversiją;

14.4. naujos plėtros teritorijų vystymo eiliškumas nustatomas išskiriant prioritetinės plėtros teritorijas, kuriose savivaldybė įsipareigoja vystyti socialinę ir (ar) inžinerinę infrastuktūrą. Rekomenduojama nustatant prioritetines veiklos teritorijas atsižvelgti į atstumus iki inžinerinių tinklų sistemos, funkcionuojančios gatvės ir viešojo transporto. Atskirai vystomos naujos plėtros teritorijos neturėtų būti toliau nuo inžinerinių tinklų sistemos ir funkcionuojančios gatvės kaip 200 metrų miestuose ir 100 m kaimo gyvenamosiose vietovėse. Nuo viešojo transporto stotelės atskirai vystomos teritorijos galėtų būti nutolusios ne daugiau kaip 800 metrų (gyvenamosiose vietovėse, kuriose yra veikianti visuomeninio transporto sistema);

14.5. rekomenduojamas didžiausias atstumas nuo didžiųjų miestų kompaktiškai užstatytos teritorijos iki naujai formuojamos gyvenamosios vietovės – 15 km, minimalus – 3 km.

15. Rezervavimas nustatomas teritorijoms, kurios reikalingos visuomenės poreikiams.

16. Be esminių pokyčių (status quo) teritorijos, kuriose paliekama esama padėtis. Esminiai pokyčiai teritorijų funkcinėje ir fizinėje struktūroje nenumatomi.

17. Atsižvelgiant į skirtingą gyvenamųjų vietovių atskirų dalių svarbą ir būtinybę koncentruoti ribotus resursus, gali būti numatomas prioritetinio vystymo režimas, papildantis šiame skyriuje nurodytus teritorijų vystymo režimus.

18. Rekomenduojamas vystomo gyvenamojo kvartalo ar rajono gyventojų tankis (nurodytoje teritorijoje gyvenančių žmonių skaičiaus santykis su tos teritorijos plotu):

18.1. minimalus – 30 gyventojų/ha;

18.2. maksimalus didmiesčiuose – 150 gyventojų /ha;

18.3. maksimalus vidutiniuose miestuose – 100 gyventojų /ha;

18.4. maksimalus mažuose miestuose –50 gyventojų /ha.

**Ištraukos iš Klaipėdos miesto bendrojo plano, patvirtinto Klaipėdos miesto savivaldybės tarybos 2007 m. balandžio 5 d. sprendimu Nr. T2-110, aiškinamojo rašto**

„4.4. Administracinėmis ir mokestinėmis priemonėmis skatinti **pramoninių teritorijų konversiją** iš pramonės ir sandėliavimo į komercinės ir kitos paskirties teritorijas miesto dalyje tarp Šiaurinio išvažiavimo iš KVJU, Šilutės plento ir Baltijos prospekto, o ypač centrinėje miesto dalyje, atveriant miestą veidu į vandens erdves AB „Smiltynės perkėla“, AB „Klaipėdos laivų remontas“, AB „Laivitė“ teritorijose, prie istorinio „Vitės“ kvartalo, gamybinėse teritorijose tarp Liepų g. ir Danės g.“.

„8.1.7. Keisti sodų bendrijų žemės paskirtį.

Pertvarkant sodų bendrijas į gyvenamuosius kvartalus, prioritetinėmis įvardinti prie miesto centro esančias kolektyvinių sodų bendrijos, kuriose įmanoma išplėtoti reikalingą infrastruktūrą.“

***Suvestinė redakcija nuo 2020-03-10***

***Įsakymas paskelbtas: Žin. 2011, Nr.*** [***149-7009***](https://www.e-tar.lt/portal/legalAct.html?documentId=TAR.4DB4BDB4B44C)***, i. k. 111301MISAK00D1-933***

***Nauja redakcija nuo 2015-01-01:***

***Nr.*** [***D1-533***](https://www.e-tar.lt/portal/legalAct.html?documentId=800a25c0f61d11e39cfacd978b6fd9bb)***, 2014-06-17, paskelbta TAR 2014-06-17, i. k. 2014-07690***

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL STATYBOS TECHNINIO REGLAMENTO STR 2.06.04:2014**

**„GATVĖS IR VIETINĖS REIKŠMĖS KELIAI. BENDRIEJI REIKALAVIMAI“ PATVIRTINIMO**

**2011 m. gruodžio 2 d. Nr. D1-933**

**GATVĖS IR VIETINĖS REIKŠMĖS KELIAI. BENDRIEJI REIKALAVIMAI**

21. Susisiekimo tinklą sudaro: motorizuoto eismo gatvės ir keliai (A, B, C, D kategorijos), nemotorizuoto eismo gatvės (E, F kategorijos), takai, šaligatviai, įvairių tipų eismo zonos ir aikštės.

22. Pagrindinių susisiekimo linijų klasifikacija nurodyta 4 lentelėje. Susisiekimo linijos suskirstytos į šešias pagrindines kategorijas:

A - greito eismo gatvės;

B - pagrindinės gatvės;

C **- aptarnaujančios gatvės**;

D - pagalbinės gatvės;

E - pagrindinės pėsčiųjų ir dviračių eismo gatvės ir takai;

F - pagalbiniai pėsčiųjų ir dviračių eismo takai;

***Suvestinė redakcija nuo 2020-09-01***

*Įstatymas paskelbtas: Žin. 2000, Nr.* [*66-1987*](https://www.e-tar.lt/portal/legalAct.html?documentId=TAR.7E8386C5AA76)*, i. k. 1001010ISTAIII-1889*

***Nauja redakcija nuo 2020-09-01:***

*Nr.* [*XIII-3041*](https://www.e-tar.lt/portal/legalAct.html?documentId=3b9cbed0b6dc11eab9d9cd0c85e0b745)*, 2020-06-11, paskelbta TAR 2020-06-25, i. k. 2020-13953*

**LIETUVOS RESPUBLIKOS**

**REGIONINĖS PLĖTROS**

**ĮSTATYMAS**

2000 m. liepos 20 d. Nr. VIII-1889

**2 straipsnis. Pagrindinės šio įstatymo sąvokos**

6. **Tikslinė teritorija** – teritorija, išskirta pagal Vyriausybės ar jos įgaliotos institucijos nustatytus kriterijus, siekiant bent vieno iš šių tikslų:

1) papildomai skatinti palankių sąlygų socialinei ir ekonominei plėtrai neturinčios teritorijos vystymąsi, mažinant socialinius ar ekonominius skirtumus tarp regionų arba regiono vidinius socialinius ar ekonominius netolygumus;

2) išnaudoti išskirtinį teritorijos plėtros potencialą;

3) padėti prisitaikyti prie iš esmės pasikeitusių ekonominės ar socialinės aplinkos sąlygų.

\_\_\_\_\_\_\_\_\_\_\_\_\_\_\_\_\_\_\_\_\_\_